Ligging Lesotho en Suid-Afrika
Hoogte 3 482 meter
Koördinate 29°23′S 29°27′O﻿ / ﻿29.383°S 29.450°O﻿ / -29.383; 29.450Koördinate: 29°23′S 29°27′O﻿ / ﻿29.383°S 29.450°O﻿ / -29.383; 29.450
Die Drakensberge, wat oor 'n afstand van byna 1 000 kilometer van die Kaapse Stormberge deur die Vrystaat en KwaZulu-Natal tot by die Wolkberg in Limpopo strek, is die grootste bergreeks in Suider-Afrika.
'n Kaart van Suid-Afrika wat die sentrale plato gekant deur die Groot Platorand, en sy verhouding met die Kaapse-Vouberge na die suide toon. Die gedeelte van die Groot Platorand in rooi staan bekend as die Drakensberge.
2 Geologiese oorsprong
4 Hoogste pieke
Die Afrikaanse naam Drakensberge kom van die naam wat die vroegste Nederlandse setlaars dit gegee het. Hulle het dit Die Drakensbergen genoem. Verskeie moontlike redes vir hierdie naam sluit in die puntige toppe wat soortgelyk is aan die agterkant van die mitiese Europese draak, ou plaaslike legende waarvolgens dit die tuiste van vuurspuwende drake sou wees, en moontlike bevindings van dinosourus fossiele (wat miskien verwar was met die oorblyfsels van drake).
Gewoonlik wanneer Suid-Afrikaners en besoekers van die Drakensberge praat, verwys hulle na die Groot Platorand wat die grens vorm tussen Lesotho en KwaZulu-Natal, met die geloof dat dit 'n reeks berge is wat tot in Lesotho strek, maar wat eintlik korrek bekend staan as die Lesotho Hoogland. Hierdie hoogste gedeelte van die Groot Platorand staan bekend as uKhahlamba ("Versperring van regop spiese") in Zoeloe en Maluti in Sotho.
Geologiese oorsprong[wysig | wysig bron]
Die Drakensberge het hulle ontstaan sowat 150 miljoen jaar gelede aan vulkaniese uitbarstings te danke en is 'n oorblyfsel van 'n groter plato.
Bergpasse[wysig | wysig bron]
Daar is talle bergpasse oor die Drakensberg waarvan die Sanipas, Van Reenenspas, en Bushman's Nek-Pas van die bekendste is.
Hoogste pieke[wysig | wysig bron]
Thabana Ntlenyana ("Klein Berg") in Lesotho (3 482 meter) is die Drankensberge se hoogste piek. Ander noemenswaardige pieke sluit in Mafadi in Suid-Afrika (3 451 meter), Ben Macdhui (in Oos-Kaap), Cathkinpiek, Cathedralpiek, Cleftpiek, Giant's Castle en Sentinel wat almal meer as 3 000 meter verrys.
↑ "Drakensbergen in Kwazulu-Natal". visitafricanow.com (in Nederlands). Besoek op 2018-04-26.
↑ Pearse, Reg O. (1973). Barrier of Spears: Drama of the Drakensberg. H. Timmins. p. i. ISBN 978-0-86978-050-3.
KZN Drakensberg Tuisblad – Amptelike Webwerf vir die KwaZulu Natal Drakensberge.
PBS Nature episode oor die eland van die Drakensberge
Ontsluit van "https://af.wikipedia.org/w/index.php?title=Drakensberge&oldid=2041675"
Die bladsy is laas op 18 September 2019 om 05:13 bygewerk.